ПРЕДЛОГ-ЗАКОН

за изменување и допололнување на Законот за рибарство и аквакултура

Член 1

Во Законот за рибарство и аквакултура („Службен весник на Република Македонија“ бр. 7/08, 47/11, 67/10, 53/11 и 95/12) во членот 2 точката 56 се менува и гласи:

“56. **Рибочувар** е лице вработенo кај концесионер на рибите, заради вршење непосредна (физичка) заштита на рибите и еколошка заштита на риболовната вода.”

Член 2

Во членот 36 во ставот 1 зборот “рибари” се заменува со зборот “лица”.

Точката на крајот од реченицата се брише и се додаваат зборовите: ”издадена од Министерството за земјоделство, шумарство и водостопанство.”.

Ставот 2 се менува и гласи:

“Легитимацијата од ставот 1 на овој член се издава преку концесионерот на рибите на вработеното лице по предходно доставено барање до Министерството за земјоделство, шумарство и водостопанство. Концесионерот кон барањето доставува доказ дека лицето за кое се бара легитимацијата е вработено кај концесионерот на рибите со полно работно време и доказ дека има положено испит за стопански риболов.”

Ставот 6 се менува и гласи:

”Формата и содржината на образецот на легитимацијата за стопански риболов, како и начинот на нејзиното издавање и враќање ги пропишува министерот за земјоделство, шумарство и водостопанство.”

Член 3

Членот 36 – а се менува и гласи:

“Испитот за стопански риболов се полага заради проверка на знаењето на кандидатите и ги опфаќа следниве области:

- прописи од областа на рибарството и аквакултурата;

- биологија на риби;

- заштита и користење на рибите и

- технички карактеристики на риболовни средства и навна употреба.

Испитот за стопански риболов се полага во ист ден и се состои од два дела и тоа:

- прв дел (теоретски дел), со кој се проверува теоретското знаење на кандидатите и

- втор дел (пректичен дел).

Испитот за вршење на стопански риболов започнува со полагање на првиот дел од испитот (теоретскиот дел), кој се полага писмено со одговарање на определен број прашања во вид на решавање на тест, а потоа се полага вториот дел (практичниот дел) кој се одговара усно и со кој се проверува способноста за препознавање на видовите риби, техниките на риболов и практичната примена на одредбите од законската регулатива.

Испитот за стопански риболов се полага пред комисија за полагање на испити (во понатамошниот текст: комисијата).

Комисијата ја формира министерот за земојделство, шумарство и водостопанство. Комисијата е составена од пет члена, три члена од Министерството за земјоделство, шумарство и водостопанство, еден член од Државниот испекторат за земјоделство и еден член од овластените установи од областа на рибарството.

На членовите на комисијата за секоја одржана испитна сесија им следува паричен надоместок во износ од една третина од просечната нето плата во Република Македонија, за што Министерството за земјоделство, шумарство и водостопанство донесува решение.

Испитот за стопански риболов се организира најмалку два пати годишно.

За положениот испит, Министерството за земјоделство, шумарство и водостопанство издава Уверение за положен испит.

Начинот на спроведување на испитот, како и формата и содржината на уверението за положен испит ги пропишува министерот за земјоделство, шумарство и водостопанство.”

Член 4

Во членот 36 – д по ставот 2 се додаваат пет нови става 3, 4, 5, 6 и 7 кои гласaт:

“Покрај доказите од од став 2 на овој член, кон барањето за полагање на испитот за стопански риболов се доставува и доказ за уплатени средства како надомест за трошоци за полагање на испитот.

Министерството за земјоделство, шумарство и водостопанство со решение утврдува дали кандидатот ги исполнува условите за полагање на испитот за вршење на стопански риболов, односно со решение го одбива барањето доколку кандидатот не ги исполнува бараните услови.

Против решението со кое е одбиено барањето за полагање на испитот, може да се поведе управен спор пред надлежен суд во рок од 30 дена од приемот на решението.

Кандидатите на кои им е одобрено барањето за полагање на испитот за стопански риболов и јавноста се информираат за датумот и времето на полагање на испитот за стопански риболов, најмалку осум дена пред одржување на испитот преку веб страницата на Министерството за земјоделство, шумарство и водостопанство.

Ако кандидатот после информирањето за датумот и времето на полагање на испитот за стопански риболов поради оправдани причини не може да присуствува на денот на полагањето (болест, породилно отсуство, школување во странство и слично), а за тоа го извести Министерството за земјоделство, шумарство и водостопанство најмалку три дена пред одржувањето на испитот, има право да полага во наредната испитна сесија, за што ќе важи предходно донесеното решение.”

Член 5

Во членот 86 ставот 3 се менува и гласи:

“Министерството за земјоделство, шумарство и водостопанство преку концесионерот на рибите издава легитимација за рибочувар по предходно доставено барање. Концесионерот кон барањето доставува доказ дека лицето за кое се бара легитимацијата е вработено со полно работно време и доказ дека има положено испит за рибочувар.”

Ставот 4 се менува и гласи:

“Рибочуварите се должни легитимацијата за рибочувар да ја носат при вршење на контролите.”

Во ставот 6 зборовите “ или ангажманот” се бришат.

Во ставот 7 зборовите “ или ангажманот” се бришат.

Член 6

Членовите 36-б, 36-в, 36-г, 36 – ѓ, 36-е, 36-ж, 36-з, 36 – s, 36 – и, 36 – ј, 36 – к, 36 – л, 36 – љ, 36 – м, 36-н, 36 – њ, 36 – о, 36 – п и 112 – а се бришат.

Член 7

Овој закон влегува во сила осмиот ден од денот на објавувањето во „Службен весник на Република Македонија”.